आपको बता दें कि रविवार को पाकिस्तान की तरफ से हुई गोलीबारी में 25 इन्फैंट्री डिवीजन के 15 जेएकेएलआई बटालियन के कैप्टन कपिल कुंडू और तीन जवान हाविलदार रोशन लाल, राइफल मैन राम अवतार और शुभम सिंह शहीद हो गए। आर्मी सूत्रों के अनुसार, इस हमले में लांस नायक इकबाल अहमद और बीएसएफ सब-इंस्पेक्टर भी घायल हुए हैं। वहीं पुंछ में दो बच्चे और एक जवान भी घायल हुआ है। इस हमले के बाद सेना के प्रवक्ता ने कहा कि “भारतीय सेना के जवानों का बलिदान व्यर्थ नहीं जाएगा और पाकिस्तानी सेना को इसका करारा जवाब मिलेगा।”